કદાચ એટલે કે હું શાલિની જેવી ‘આધુનિક ‘ન બની શકી . પણ માફ કરશો . હું શાલિની કદી ન બની શકું , એજ રીતે જે રીતે શાલિની કદી દીપ્તિ ન બની શકે . આપના પ્રેમને પામવા હું મારા ‘સ્વ ‘નું અસ્તિત્વ નાબૂદ નજ કરી શકું અને જો કરું તો ફક્ત તમારી જોડે જ નહીં મારી આત્મા જોડે પણ દગો જ કરું . મારા વાળ નાના કાપવાથી , લાઉડ મ્યુઝિક સાંભળવાથી કે શોર વાળી જગ્યાઓએ જઈ શરીર થીરકાવવાથી જ શું સાચા અર્થમાં ‘આધુનિક ‘થવાય ? હું નથી માનતી . તમને એ બધું ગમતું હોય મને એની સામે કદી કોઈ ફરિયાદ ન હતી . કારણકે જે તમને આરામદાયક લાગતું હોય એ મને પણ લાગે અને જે તમને ન ગમતું હોય એ મને પણ ન ગમે એવી કોઈ ફરજતો નજ હોવી જોઈએ .